Mariánsky stĺp na Župnom námestí

Mariánsky morový stĺp je morový stĺp na Župnom námestí 
za v  Bratislave. Nachádza sa pred Kostolom svätého Štefana (Kapucínskym kostolom). Predzáhradka má štvorcový pôdorys so štvrťkruhovými výrezmi v rohoch. Stĺp s nápismi je štvorcový, na jeho rohoch stoja 4 postavy okrídlených anjelikov, ktorí držia elipsovité štíty s nápismi, približne v 2 metroch začína korintský stĺp s kruhovým pôdorysom, na jeho vrchole stojí žena s dieťaťom v náručí na polmesiaci, ktorý je na zemeguli ovinutej hadom, žena má nad hlavou 11 hviezd na kovovej obruči.

Podľa rímskych číslic z jedného z nápisov aMICta soLe LVna sVb peDIbVs eIVs bol postavený v r. 1723, desať rokov po vypuknutí moru v Bratislave. Stĺp stál pôvodne bližšie ku vchodu do Župného domu (pôvodne sídlo trinitárov, v súčasnosti sídlo Slovenského parlamentu  do vzniku Slovenskej republiky a postavení novej budoy Národnej rady vedľa Bratislavského hradu, v ktorej bola prijatá Deklarácia nezávislosti).

Nápisy 
1. Tvárou ku vchodu do kostola z ľavej strany
 vľavo hore zle čitateľné vročenie arabskými číslami 1884, 1869 (možno roky reštaurovania)
 vpravo hore MACULA NON EST IN TE (poškvrny v tebe niet)
Apoc. Cap 12 Vers 1: aMICta soLe LVna sVb peDIbVs eIVs - amicta sole et luna sub pedibus eius (odetá slnkom, pod jej nohami mesiac)

2. Tvárou ku vchodu do kostola z pravej strany
Apoc. Cap 12 Vers 1 IN CAPITE EIUS CORONA STELLARUm DUODECIM (na jej hlave veniec z dvanástich hviezd)

3. Chrbtom ku vchodu do kostola z pravej strany
hore vľavo na erbe: IPSA COMPRIMET CAPUT TUUM, Genes. Cap 3, 15 (ona ti rozšliape hlavu)
 Hore vpravo na erbe: VENI PRO TE SED ET PRO OM(nibus) (prišiel som pre teba a pre všetkých)
 Apoc. cap 12 Vers 1 RESPEXIT HUMILITATEM ANCILLAE SUAE (zhliadol na poníženosť svojej služobnice)

4. Chrbtom ku vchodu do kostola z ľavej strany
 Luc Cap 1 Vers 48 SIGNUM MAGNUM APPARVIT IN COELO (Veľké znamenie sa ukázalo na nebi)

Nápisy na odkazy z biblie nekorešpondujú s napísaným textom na stlpev 3. a 4. pohľade.

Zdroj 
Zjv 12,1 Žena a drak. Potom sa na nebi ukázalo veľké znamenie: Žena odetá slnkom, pod jej nohami mesiac a na jej hlave veniec z dvanástich hviezd.
Gen 3,15 Nepriateľstvo ustanovujem medzi tebou a ženou, medzi tvojím potomstvom a jej potomstvom, ono ti rozšliape hlavu a ty mu zraníš pätu.“
Lk 1, 48 lebo zhliadol na poníženosť svojej služobnice. Hľa, od tejto chvíle blahoslaviť ma budú všetky pokolenia,

Referencie

Externé odkazy 
 Obrázok

Morové stĺpy
Pamiatky v Bratislave